*Ovaj Poziv se financira iz Europskog fonda za regionalni razvoj*

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014.-2020.**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

Posredničko tijelo razine 1 (u nastavku teksta: PT1)

Ministarstvo znanosti i obrazovanja,

OIB: 49508397045

Donje Svetice 38,

10000 Zagreb

i

Posredničko tijelo razine 2 (u nastavku teksta: PT2), zajednički obuhvaćeni pojmom PT-ovi

Središnja agencija za financiranje i ugovaranje programa i projekata EU,

OIB: 11548277852

Ulica grada Vukovara 284 (objekt C),

10000 Zagreb,

s jedne strane, i

Korisnik bespovratnih sredstava iz europskih strukturnih i investicijskih fondova (u nastavku teksta: Fondovi)

<Puno službeno ime i adresa Korisnika>

<Pravni oblik>

<OIB>

[financijska institucija kod koje se vodi račun Korisnika i broj računa Korisnika >]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

* 1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <*naziv Projekta>* (u daljnjem tekstu: Projekt) opisanog u Prilozima I i II ovog Ugovora: Prijavni obrazac i Dodatni informacijski obrazac.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih obaveza ugovornih Strana, odnosno do dana raskida Ugovora.

2.2. Razdoblje provedbe Projekta započinje stupanjem Ugovora na snagu i trajat će < …> mjeseci, izuzev aktivnosti revizije projekta čije je provođenje prihvatljivo do dostave Završnog izvješća o provedbi projekta i završnog Zahtjeva za nadoknadom sredstava.

2.3. Razdoblje prihvatljivosti izdataka Projekta počinje datumom kada započinje razdoblje provedbe Projekta i traje najviše do 30 dana nakon završetka razdoblja provedbe Projekta, odnosno do roka dostave Završnog zahtjeva za nadoknadom sredstava i Završnog izvješća.

2.4. Završni zahtjev za nadoknadom sredstava i Završno izvješće podnose se PT-u 2 u roku od 30

dana od isteka razdoblja provedbe projekta, u skladu s točkom 2.2. ovog Ugovora.

2.5. Korisnik može po potrebi podnositi Zahtjeve za nadoknadom sredstava i češće od dinamike predviđene Općim uvjetima, no iznos izdataka koji se može prikazati u izvanrednom Zahtjevu za nadoknadom sredstava ne može biti manji odi 50.000,00 kuna. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…. > kuna.

3.2. Ukupni prihvatljivi troškovi projekta iznose <…> kuna, kao što je utvrđeno u Prilogu I Prijavni obrazac, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovog članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguranje raspoloživosti sredstava ukupne projektne vrijednosti u svrhu pokrića troškova i izdataka.

3.6. *<ako je Korisnik proračunski korisnik državnog proračuna ili izvanproračunski korisnik koji*

*posluje preko jedinstvenog računa državnog proračuna>* Korisnik se obvezuje osigurati sredstva u svom proračunu za provedbu Projekta te je odgovoran za namjensko korištenje istih i prema njemu neće biti vršena plaćanja.

3.7. *<ako je Korisnik proračunski korisnik državnog proračuna ili izvanproračunski korisnik koji*

*posluje preko jedinstvenog računa državnog proračuna>* Korisnik se obvezuje izvršiti

preknjiženje neprihvatljivih troškova odmah po odobrenju svakog Zahtjeva za nadoknadom

sredstava.

3.8. *<ako je Korisnik proračunski korisnik državnog proračuna ili izvanproračunski korisnik koji*

*posluje preko jedinstvenog računa državnog proračuna>* Korisnik se obvezuje po svakom odobrenom Zahtjevu za nadoknadom sredstava izvještavati PT1 o utrošenim proračunskim sredstvima. Rok za dostavu odredit će PT1 po svakom odobrenom Zahtjevu za nadoknadom sredstava. Korisnik se obvezuje dostaviti tablice izvršenja proračuna projekta iz kojih je vidljiva namjenska potrošnja sredstava, što uključuje i preknjiženje neprihvatljivih troškova (ako je primjenjivo).

3.9. <*ako je Korisnik proračunski korisnik državnog proračuna ili izvanproračunski korisnik koji*

*posluje preko jedinstvenog računa državnog proračuna>* PT1 je ovlašten u bilo kojem trenutku provedbe Projekta zatražiti od Korisnika dokumentaciju koja dokazuje namjensko trošenje sredstava za potrebe Projekta te izvršiti uvid u financijsku dokumentaciju koja potvrđuje navedeno.

3.10. Troškovi Korisnika podmirit će se u skladu s metodom nadoknade ili metodom plaćanja ili kombinacijom obje metode. U posljednjem redovnom ZNS–u i u Završnom ZNS–u Korisnik troškove može potraživati isključivo putem metode nadoknade.

3.11. *<ako je Korisnik* *proračunski korisnik državnog proračuna ili izvanproračunski korisnik koji ne posluje preko jedinstvenog računa državnog proračuna>* Korisnik ima pravo zatražiti plaćanje predujma. Ukupni iznos predujma ne može biti viši od 30% od ukupne vrijednosti bespovratnih sredstava, odnosno viši od *<…..>* kuna. U skladu s člankom 17.3. Općih uvjeta Ugovora do trenutka poravnavanja iznosa isplaćenog predujma s nastalim troškovima, Korisnik troškove može potraživati samo putem metode nadoknade.

3.12. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

4.1 Ograničenja u pogledu zahtjeva trajnosti i osiguravanja revizijskog traga u okviru Projekta primjenjuju se najmanje pet godina od završnog plaćanja Korisniku, u skladu s člankom 10. Općih uvjeta Ugovora.

*Neprihvatljivi izdaci*

Članak 5.

5.1. Sljedeće vrste izdataka nisu prihvatljive za financiranje u okviru Projekta:

* Nadoknadivi PDV tj. porez na dodanu vrijednost za koji Prijavitelj/Korisnik ima pravo ostvariti odbitak;
* Kamate na dug;
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama;
* Kupnja korištene opreme;
* Kupnja vozila;
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;
* Kazne, financijske globe i troškovi sudskog spora;
* Operativni troškovi (izuzev troškova upravljanja projektom);
* Gubici zbog fluktuacija valutnih tečaja i provizija na valutni tečaj;
* Plaćanja svih bonusa zaposlenima i administratoru;
* Prekovremeni rad;
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* Troškovi iz Pravilnika iz članka 10. stavka 1. Uredbe[[1]](#footnote-2), a kojeg donosi čelnik središnjeg tijela državne uprave iz članka 5. stavka 2. Uredbe;
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima ili uvjetno prihvatljivima u skladu s Pravilnikom o prihvatljivosti izdataka (NN 143/2014) ;
* Izdatak povezan s ulaganjem u stambeni sektor
* Izdatak povezan s proizvodnjom, preradom i stavljanjem na tržište duhana i duhanskih proizvoda
* Izdatak povezan s ulaganjem u aerodromsku infrastrukturu
* Kupnja neizgrađenog zemljišta;
* Kupnja nekretnina (uključujući i pripadajuće izgrađeno zemljište);
* Trošak police osiguranja imovine (uključuje i imovinu nabavljenu iz projekta);
* Plaće članova projektnog tima koji su zaposlenici institucije prijavitelja, osim plaće već zaposlene osobe u instituciji prijavitelja koja će obavljati poslove administratora;
* Kompenzacija;
* Troškovi amortizacije;
* Uplata pologa temeljnog kapitala za osnivanje trgovačkog društva;
* Trošak carine.

Osim gore navedenih neprihvatljivih troškova, neprihvatljivi su i svi ostali troškovi navedeni u Pravilniku o prihvatljivosti izdataka (NN 143/2014).

*Mjere osiguravanja javnosti i vidljivosti*

Članak 6.

Na zahtjev PT-a 1 i PT-a 2/UT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 7.

7.1. Imovina koja je stečena u Projektu mora se koristiti u skladu s opisom Projekta sadržanim u Prilozima I i II ovog Ugovora i u skladu sa zahtjevima trajnosti.

7.2. Ako je odobren prijenos ugovora o dodjeli bespovratnih sredstava, u skladu s Općim uvjetima ovog Ugovora, pisani sporazum kojim se uređuje pitanje predmetnog prijenosa prilaže se ovom Ugovoru.

*Ostali uvjeti*

Članak 8.

8.1. Vezano za poštivanje pravila o državnim potporama, isto je osigurano odredbama Općih uvjeta ugovora o vlasništvu i trajnosti, te će se provjeravati u Izvješćima nakon provedbe tijekom pet godina nakon završetka provedbe projekta.

8.2. Provjera troškova Projekta od strane neovisnog ovlaštenog revizora obvezno se provodi na kraju provedbe Projekta i Korisnik je obvezan dostaviti revizorsko izvješće o nalazima provjere uz Završno izvješće.

8.3. Korisnik je obvezan unutar 5 godina nakon završetka provedbe Projekta podnositi Izvješća nakon provedbe projekta. Izvješća se podnose PT2 i PT1 na kraju svake godine unutar 5 godina nakon završetka provedbe Projekta, sukladno rokovima definiranim u članku 14. Općih uvjeta ugovora.

8.4. Korisnik je obvezan ispunjavati sve statističke obveze na zahtjev PT1 nakon okončanja razdoblja provedbe projekta sukladno trajnosti projekta.

8.5. Korisnik je dužan čuvati dokumentaciju u vezi provedbe Projekta 5 godina nakon završetka provedbe Projekta.

8.6. PT1 i/ili PT2 mogu provjeravati točnost podataka navedenih u Projektnom prijedlogu u bilo kojoj fazi provedbe Projekta.

8.7. Korisnik je obvezan ostvariti doprinos pokazateljima Projekta u skladu s podacima navedenim u Prilogu I ovih Posebnih uvjeta.

*Komunikacija ugovornih Strana*

Članak 9.

9.1. Korisnik i Posrednička tijela koriste sustav eFondovi tijekom provedbe i definiranog roka

izvještavanja nakon provedbe Projekta. U svakom obliku komunikacije koji je povezan s ovim

Ugovorom važno je navesti referentni broj Ugovora (kod Projekta). Iznimno, komunikacija se

može obavljati i na druge načine, u skladu s Općim uvjetima Ugovora, na sljedeće adrese:

Za PT1

Ministarstvo znanosti i obrazovanja, Donje Svetice 38, 10 000 Zagreb, Hrvatska

Faks: +385 1 4594 349, elektronička pošta: pracenje@mzo.hr

PT1 pisanim putem dostavlja Korisniku podatke o osobi i adresi elektroničke pošte za kontakt.

Za PT2

Središnja agencija za financiranje i ugovaranje programa i projekata EU, Ulica grada Vukovara 284 (objekt C), 10 000 Zagreb, Hrvatska

Faks: +385 1 6042 598, elektronička pošta: info@safu.hr

PT2 pisanim putem dostavlja Korisniku podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektroničke pošte Korisnika* >

Korisnik pisanim putem dostavlja PT- u 1 i PT-u 2 podatke o osobi i adresi elektroničke pošte za kontakt.

9.2. PT1, PT2 i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 9.1. ovog članka, obavijestiti pisanim putem kroz za to predviđeno mjesto u sustavu eFondovi druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 10.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 30. Općih uvjeta.

*Prilozi*

Članak 11.

Sljedeći prilozi sastavni su dio Ugovora, te strane ovim putem potvrđuju da su ih razumjele te da ih

potpisom Ugovora prihvaćaju:

Prilog I: Prijavni obrazac

Prilog II: Dodatni informacijski obrazac

Prilog III: Opći uvjeti koji se primjenjuju na projekte financirane iz Fondova u razdoblju 2014.-2020.

Prilog IV: Izvješće nakon provedbe projekta

Prilog V: Pravila o financijskim korekcijama

Prilog VI: Uvjeti korištenja sustava eFondovi za korisnike bespovratnih sredstava

Prilog VII: Upute za prijavitelje

*Završne odredbe*

Članak 12.

Ovaj Ugovor sačinjen je u tri istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum  KLASA:  URBROJ: |  | Datum  KLASA:  URBROJ: |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum  KLASA:  URBROJ: |  |  |  |

1. Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (»Narodne novine«, broj 107/2014) [↑](#footnote-ref-2)